অন্যদিকে ক্রোয়েশিয়া নতুন ইতিহাস লেখার অপেক্ষায়। বিশ্বকাপের নবম দল হিসেবে শিরোপা জয়ের প্রত্যাশায় তারা। ফ্রান্স যেমন বিশ্বকাপের শুরু থেকে অপ্রতিরোধ্য। সেখানে ক্রোয়েশিয়া তাদের থেকেও একধাপ এগিয়ে। বিশ্বকাপে সেমিফাইল পর্যন্ত উঠেছে কোনো ম্যাচ না হেরে, ড্র না করে। সবথেকে বড় কথা এ দলটা ভয়ডরহীন। শিরোপার ক্ষুধায় মগ্ন। প্রতিটি ম্যাচ তারা জিতছে শেষ মুহুর্ত পর্যন্ত লড়াই করে। নক আউট পর্বে শেষ তিনটি ম্যাচই খেলেছে ১২০ মিনিট করে। এরপরই বিজয়মালা পড়েছে লুকা মড্রিচ, মারিও মানজুকিচ, ইভান রাকিতিচ, ইভান পেরিসিচরা। সেই হিসেবে তারা টুর্নামেন্টে সবথেকে বেশি সময় ধরে ম্যাচ খেলা দল। যাদের অধিক পরিশ্রমেও নেই ক্লান্তি। ফ্রান্সের যে কঠিন চ্যালেঞ্জ অপেক্ষা করছে তা বলার অপেক্ষা রাখে না।